
Kære læsere! 

Den engelske ingeniør og forsker, mr. De la Warr, har fornylig 
været på besøg i København. Han gav her en interessant demonstra¬ 
tion af de resultater, han har nået i, gennem tanker ad i er inger , at 
fotografere verdenen bag atomerne. 

Dette lyder fantastisk. Dog er hans forsøg strengt videnskabelige 
og er kontrolleret af førende læger og videnskabsmænd verden over. 
Hans opsigtsvækkende resultater er nedfældet på dansk af dr. phil. 
Poul Goos, Fredensborg, som har kaldt sin bog: Hinsides vor ver¬ 
den. 

Af delte celebre besøg i hovedstaden giver fru Lilli Christensen, 
Helsingør, et referat i Kosmologi 9 s Læserforum næste gang. De, der 
i forvejen kender noget til De la Warrs epokegørende opdagelser, 
vil sikkert glæde sig over, at disse resultater bliver bekendtgjorte 
for stadig videre kredse. De, der aldrig har hørt De la Warrs navn, 
vil i fru Christensens referat modtage en introduktion, som måske 
vil skærpe appetitten efter at høre mere om forskeren De la Warr 
og hans indtrængen i den usynligt verden bag atomerne. 

Venlig hilsen Gerda Rørbæk Nielsen. 

Fred på jorden 

Når man nævner ordet ,,fred“, er det næsten lige så ilde hørt, 
som når man nævner ordet „religion 44 . Dersom man nævner begge 
disse ting i forening, udleverer man sig selv til latter og mistænke¬ 
liggørelse. 

Kæmper man for fred på Jorden, bliver man kaldt „lunken 11 , 
„dårlig patriot 44 , „pacifist“ eller „kommunist“ alt efter menneske¬ 
nes forskellige indstillinger. Man bliver beskyldt for „ikke at ville 
være med til at forsvare sit land 44 , at „ønske fremmed herredømme 44 
— ja, man kan endog blive udsat for at blive beskyldt for facistiske 
tilbøjeligheder — forstå det, hvo der kan! 

Nævner man ordet „nedrustning 44 , bliver man anset som lettere 
åndssvag. Så længe har drevne våbenmagnater hamret deres propa¬ 
ganda ind i ørerne på den brede masse, at de allerfleste mennesker 
tror på, at det er nødvendigt, at verdens arbejdere fabrikerer våben 
i stedet for fødevarer, for at der ikke skal skabes en arbejdsløsheds¬ 
panik. 

Verdens våbenlagre er overfyldte. Men produktionen viser ingen 
nedgang — tværtimod! Hjulene på maskinerne snurrer i døgndrift, 
og arbejderne tjener penge. Alt i orden. — Der er blot det, at disse 
våbenlagre ikke vedblivende kan dynge sig op i det uendelige. En 
dag skal de benyttes. 

En dag! ! 

Disse våbenlagre er jo i allerhøjeste grad „bunden opsparing 44 af 
et lands kapital. Og de kan kun benyttes til een eneste ting — de¬ 
struktion! Udover dette gør de ikke nogen som helst gavn. Bortset 
som sagt fra, at en mængde mennesker tjener deres brød ved frem¬ 
stillingen — og at verdens våbentrusters bankkonti stiger og stiger. 

Ud fra et almindeligt fornuftssynspunkt ville det være langt ri¬ 
meligere, om halvdelen af alle disse arbejdere blev holdt beskæfti¬ 
get med at fremstille balloner — og den anden halvdel gav sig til 
at prikke dem i stykker. — Det ville være et ret harmløst arbejde 
og langt billigere for skatteyderne, — men det ville ganske vist 
ikke skæppe i våbenfabrikanternes lommer. — Derfor vil det al¬ 
drig blive populært at fremstille disse uskadelige, knaldende tin¬ 
gester. Det skal de interesserede parter nok sørge for. 

Politikerne har ikke noget at lade våbenfabrikanterne høre, hvad 
angår drevenhed i at forvrænge menigmands opfattelse af de enkle¬ 
ste sandheder. Derfor bliver de mennesker, der arbejder for fred 
på Jorden, udråbt som landsskadelige og samfundsfjendtlige perso- 

ner. Kun få formår at gennemskue al denne råddenskab ind til dens 
inderste marv af penge- og magtsyge! Hvor ligger man under for 
store ord om fædrelandskærlighed, som ørene bliver tudet fulde af! 
Hvor kribler det ikke efter at gå imod en imaginær fjende, når 
militærmarcherne klinger i ørene! — Intet er — som nationalitets¬ 
følelsen, i stand til at vække vilde følelser til live i brystet, så folk 
næsten græder af sentimentalitet. En dødsensfarlig følelse! Vi blev 
engang trådt under fode af verdens mest sentimentale folk! 

Fædrelandskærlighed bliver gejlet op til snæversynet nationalisme 
overalt og i en sådan grad, at det er en skændsel for hele den vest¬ 
lige verden. Nationalisme er ikke kærlighed, men had . . . had til 
andre lande, andre folk. Fædrelandskærlighed er en skøn og ædel 
følelse, men nationalisme er det degenerationstegn, som spår den 
vestlige verdens undergang i blod, snavs og vanvid. 

Jeg citerer Albert Schweitzer, som siger: 

„Indsigten i nationalismens sygelige væsen gør diskussionen om, 
hvilket jolk, der bærer den største skyld, temmelig betydningsløs”. 

Hvilket med andre ord vil sige, at det er ligegyldigt, hvilket folk, 
der påbegynder en krig — den sande skyldner er nationalisme, — 
og altså er denne følelse direkte krigsskabende, hvilket nazi-tyskland 
var det bedste bevis på. 

Schweitzer giver endvidere et glimrende svar på det af sig selv 
stillede spørgsmål om, hvad nationalisme er: 

„Nationalisme er den uædle og meningsløst overdrevne patrio - 
tisme, som forholder sig til den ædle og sunde patriotisme som 
vrangforestillinger til den normale overbevisning”. 

Er der håb om, at menigmand kan rystes op til blot at tænke en 
smule over, hvor sindssygt det er at fare rundt og slå mennesker 
ihjel — blot for at tilfredsstille våbenfabrikanternes pengebegær og 
politikernes magtbegær, — rystes op til at f o r s t å, før det er for 
sent? — Dersom alle nægtede at være marionetter i disse skruppel- 
løse penge- og magthaveres hænder, ville freden indfinde sig af sig 
selv. Men forblindede af falske idealer og angste for kujonnavnet, 
kæmper unge drenge og dræber hinanden, begrædt af tusinde 
mødre. De gør det, skønt ingen — på få undtagelser nær — ønsker 
at berøve et andet menneske livet. Undtagelserne repræsenteres af 
psykopaterne. 

Historien viser klart, at krig aldrig har løst problemerne. 
Tværtimod har fortidige krige dynget problemerne højere og højere 
op, så vi nu står i dem til halsen. Den fremtidige krig vil heller 
ikke løse problemerne, undtagen hvis den ikke lader nogen hvid 

mand eller kvinde tilbage i vor verden. — Men er det den slags 
,,fred på Jorden", vi ønsker? 

I krigen kommer alle menneskets dårligste og laveste instinkter 
frem til overfladen, levnet fra vor tilværelse i junglen, hvor den 
stærkeste altid har ret. En mand ved navn Peter Clarke, som også 
hører til de „samfundsskadelige" individer, der arbejder for fred 
og fornuft, skriver følgende, som ikke kan siges bedre: 

„I krig vakler mennesket og falder tilbage gennem tiden til den¬ 
gang, da de var som junglens dyr. Krig udrydder skønhed og sætter 
kronen på brutalitet. Krig ødelægger broderskabet blandt menne¬ 
skene, og Gud er trængt ud fra vore hjerter og sind. Alle krige er 
tab — også for den, der sejrer, for de levende og for de døde — 
og for nationerne, der, som en åben tilståelse af deres sociale embi - 
cilitet og deres politiske uduelighed, diskuterer deres uenighed i 
kanonernes røg og torden og ordner deres mellemværende med klør 
og tænder, med bly og jern. 

Krig har den fejlagtige ide, at brutalitet er heltemod, 
at vanvid er mandighed, og at massemord er fæd¬ 
relandskærlighed. (Fremhævet af mig). — Krig har øde¬ 
lagt verden med misundelse, forbandet den med had og fyldt den 
med rædsel, suk og tårer. Krig har vædet verden med blod, splin¬ 
tret knoglerne på vore stærke, unge mænd — og vejene myldrer 
med krøblinge. Krig har afstedkommet thermoculare sprængninger, 
der truer nuværende og kommende generationer med forfærdelige 
fysiske og sjælelige deformiteter. 

Krig har befolket verden med enker og faderløse, med knuste 
hjerter, ødelagte hjem, ødelagte håb. Krig ophøjer sejrherren som 
større end læreren, snigmorderen som højere end kunstneren. Krig, 
som organiseret magt og grusomhed, spytter på religionerne, og 
dens eneste tro er: „Magt er ret t{ . Krig slår ned på de gode og ven¬ 
lige, tramper på den svage og knuser broder ansigt og søsterhjerte 
under jernhæl og pansret næve. — Og selv nu — i en verden 
fyldt med grave, brændt med ild og o ver strøet med lig, fængsler 
og skeletter — ja, selv nu i dag åbner det bloddryppende uhyre 
sine røde kæber og snerrer efter flere ofre u . 

Således ser krigens nøgne, hæslige sandhed ud, når alle blomster¬ 
smykkede, højtravende fraser i fædrelandskærlighedens misbrugte 
navn er siet fra. 

Vi blev alle født til at vandre vor vej og at fuldbyrde vor skæbne. 

Men vi sidder alle inde med en individuel og kollektiv magt til 
at gribe ind og forandre den livsbane og den dødsskæbne, der må¬ 
ske var tiltænkt os. Især når vi tænker på krigen, må vi ikke glem¬ 
me dette. 

Under sidste krig skrev jeg til en ven: „Vi blev født med kains¬ 
mærket på vor pande. Derfor har vi så let ved at hade“. — Måske 
er disse ord mere sande, end det barn kunne vide, der skrev dem. 
Måske har vi virkelig et usynligt kainsmærke på vor pande, som 
vidner for Gud om vort brodermord! Har vi alle været med til at 
slå ihjel engang i en af de utallige, fortidige krige? Og skylder vi 
at dø for morderhånd — den hånd, der udløser brintbomben? Er 
d e t den sande årsag til, at vi blev fødte i denne tidsalder, hvor der 
er al mulig udsigt til, at en stor del af os vil komme til at dø på 
netop denne måde? — Vi har ikke nogen mulighed for at vide 
det, men vi ved, at vi selv kan gøre en hel del for at afværge den 
skæbne, der hænger så truende over hovedet på hele menneskeheden. 
Der ligger langt mere magt i positive, gode, venlige og kærlige 
tanker, ord og handlinger, end vi kan forestille os. Vi kan alle 
starte hver vor kædereaktion, der kan brede sig langt længere, end 
vi er i stand til at overskue — en kædereaktion af den efterhånden 
latterliggjorte og forkætrede følelse: kærlighed. 

Jorden bliver med rette kaldt „Mørkets planet“. — Vor lyse, 
skønne, frodige, rige jord — vor gavmilde, vidunderlige klode! 

Elsk dit land! Men elsk menneskene højere — og elsk din klode 
højere, så højt, at du aldrig vil trættes af at arbejde hen på at for¬ 
andre dens navn fra „Mørkets Planet“ til „Fredens, Lykkens, Skøn¬ 
hedens Planet“. — Vor trætte, forpinte jord trænger til fred, og 
den er alt for lille til, at ufred i dag kan trives på den, uden at det 
fører til selvdestruktion. — Menneskene blev skyld i, at vor jord 
kaldes „Mørkets Planet 44 , men det ligger i menneskenes egen magt 
at forandre dens navn! 

Først må du skabe dig „det store overblik 44 , som jeg før har talt 
om. Da vil din småtskårne nationalitetsfølelse forsvinde — og dit 
fædreland vil udvide sig for dit strålende og undrende blik — ud¬ 
vide sig til at omfatte, først hele kloden, dernæst hele vort solsy¬ 
stem. 

Større udvidelse magter ingen dødelig i øjeblikket. — 


★ 


★ 


★ 

Religion, videnskab og ufologi 

I vore, af forvanskede begreber, gennemsyrede samfund, er ordet 
religion, som førnævnt, næsten blevet et uartigt ord. — Hvordan 
kan det være gået til, at et begreb som før i tiden blev om¬ 
fattet med den dybeste ærbødighed, i vore dage er kommet i så stor 
miskredit? Årsagerne hertil er mange, men tilbage står det faktum, 
at religionen som sådan er blevet til noget, kun et fåtal uden for 
teologernes og de nidkære sekters kredse befatter sig med. 

Folkene med den nyopfundne og udmærkede betegnelse, ufolo¬ 
ger, finder vi i dag delt i to højst uenige kredse, hvoraf den ene 
stiller sig skarpt afvisende overfor, at der skulle kunne udledes no¬ 
gen som helst religiøs betydning af, at mennesker fra rummet gæster 
Jorden, mens størstedelen af den anden lejr desværre forsøger på at 
stoppe vore gæster ind i en snæver, sekterisk bås. — Begge dele er 
selvsagt lige galt og et udslag af en begrebsforvirring, som det kan 
blive vanskeligt at komme tillivs. Rent bortset fra selve stridsspørgs¬ 
målet er det noget bittert at må konstatere, at folk, der arbejder for 
så vigtig og særpræget en sag, ikke formår at se stort på detaillerne, 
men absolut skal skade og svække sagen udadtil ved en indbyrdes 
ufordragelighed, der både hindrer offentligheden i at tage sagen 
alvorlig og i uhyggelig grad fortæller gæsterne fra rummet om 
jordmenneskenes smålighed og tommekorte forståelse. 

Dog kan det være svært, trods det tragiske i denne kendsgerning, 
at lade være at trække på smilebåndet, når man hører om de — 
rent ud sagt — vanvittige, sekteriske betydninger, der tillægges rum¬ 
folkene. Jeg tror dog ikke, at betydningen af de skader, der derved 
kan påføres UFO-forskningen, bør overdrives. Som med alle nyop¬ 
dukkede ting vil det vare en tid, inden UFO-forskningen finder sit 
normale leje, men efterhånden vil størstedelen af ufologerne komme 
til at bestå af normale, sunde mennesker — og de overdrevselskende 
sekter vil trække sig tilbage til den intethed, hvoraf de sprang frem. 

Derimod føler man ikke spor trang til at smile, når man hører 
en af de såkaldte ,,nøgterne“ ufologer sætte rumskibene på plads i 
det kartotek, hvor de — efter hans mening — hører hjemme og 
erklære, at d e n sag ikke har det mindste med religion at gøre. Det 
vidner om en meget stor uvidenhed, ikke alene om, hvad rumski¬ 
bene repræsenterer, (hvilket er en meget tilgivelig uvidenhed) men 
også om, hvad religionen er i sig selv (hvilket er en knap så tilgive¬ 
lig uvidenhed). — De ,,nøgterne“ ufologer omfattes med stor re- 

spekt af offentligheden. Dette fortæller her, som i så mange andre 
forhold, at flertallet sjældent har ret. 

De „nøgterne" ufologer anerkender kun materien. De har glemt, 
at materie og ånd er to sider af samme sag, og de lukker sig selv 
ude fra sandheden om rumskibene ved kun at beskæftige sig med 
disses fysiske realitet. Først, når vi i UFO-forskningen lærer at lade 
ånd og materie gå hånd i hånd, kan vi gøre os et lille håb om at 
finde et gran af den virkelige sandhed. 

Den ufolog, der kun anerkender de fysiske aspekter af rumski¬ 
bene og alt, hvad de medfører, er en fornægter af selve livet, fordi 
livet er ånd, som giver sig udslag i materien. Disse ufologer burde 
se ind i sig selv. Da ville de opdage, at de er i besiddelse af et 
bevidsthedsliv, hvor der spilles på alle strenge af menneskelig for¬ 
måen, og at det er den samme verden, som skaber, styrer og om¬ 
former materien. Uden denne verden af bevidsthed ville den fysi¬ 
ske verden stivne til en død masse, thi uden bevidsthedslivet kunne 
vi ikke sanse, ikke tænke, ikke arbejde, skabe og omforme. Bevidst¬ 
hedslivet er derfor det mest virkelige aj alt, men samtidig er det 
rent åndeligt. Det kan hverken findes med operatørens kniv eller 
„måles og vejes", og dog er alle mennesker i besiddelse af det i 
større eller mindre grad. Når bevidsthedslivet forlader mennesket, 
bliver tilbage kun et kadaver. Det nytter ikke, at det fysiske men¬ 
neske er intakt, dersom ånden er borte. 

Lad os tænke længere ud og overføre vort eget bevidsthedsliv på 
alle vore medskabninger i det vide univers. Vi bliver da klar over, 
at rummets bevidsthedsliv, — rummets ånd — danner et HELE, 
som er selve det hellige og gådefulde liv. Det er en viden, som fø¬ 
rer direkte til guddommens port. Det er religion. 

Der findes mennesker i rummet — fysiske skabninger, som vi. 
Denne viden lærer os om den guddommelige harmoni i universets 
skabelse og vækst. Det er religion. 

Vi ser rumfolkenes høje tekniske kunnen og slutter os ad logiske 
tankerækker til deres høje åndelige udvikling. Sammen fortæller de 
to ting os om livets evige udvikling og en stadig fremadskriden 
mod stadig højere og højere regioner. Anerkendelse af dette er reli- 

Z ion ‘ 

— Vi ser således, at i samme øjeblik, en ufolog anerkender, at 
der står bevidstheder bag UFO’ernes tilsynekomster har han, 
enten han vil indrømme det eller ej, samtidig anerkendt, at religi¬ 
onen i høj grad har med UFO-sagen at gøre og omvendt. Derfor 
kommer man heller ikke ret langt i UFO-forskningen, førend man 
støder på religionen, — og der findes heldigvis også mange ærlige 

mennesker, der forstår dette og tager det med som noget ganske 
naturligt uden forsøg på krampagtigt at lukke det ude. 

Der findes love, som udtrykker harmonien og enheden i univer¬ 
set. At leve efter disse love er at leve i samklang med selve livet i en 
åndelig harmoni, som atter vil give sig udslag i den fysiske verden. 
Den sande videnskab ved, at disse love findes, og at naturlovene er 
af guddommelig oprindelse. Det er det, Einstein udtrykker, når han 
siger: „Uden troen på vor verdens indre harmoni, kunne der ikke 
eksistere nogen videnskab 44 . 

Videnskab, religion, kunst og al skabende arbejde er det samme 
og forsøger at udtrykke det samme, når det er ægte. Kun en ved¬ 
holdende begrebsforvirring har gjort, at vi nu er i besidelse af disse 
utallige modsætninger, som vi ikke er i stand til at se nogen sam¬ 
menhæng i. Det har atter affødt det ulykkelige forhold, at mange 
ikke mere kan skelne klinten fra hveden, men stempler a 1 religion 
som tåbelighed, a 1 videnskab som sandhed og ikke fatter kunstens 
forhold til de to ting. 

Derfor er det på tide, at vi lærer at alt, både fysiske og abstrakte 
aspekter er eet sammenhæng — og at vi ikke må skille det sammen¬ 
føjede ad. Fordi menneskene har glemt dette, har de ladet materien 
sejre over deres ånd i så vid udstrækning, at materien nu står i be¬ 
greb med at udslette dem. 

Ufologien bringer mange og store spørgsmål til det tænkende 
menneske. Men man konstaterer, når man fordyber sig i disse 
spørgsmål, at hovedparten af dem er af religiøs-videnskabelig art. 
Derfor må religionen for ufologerne høre så naturligt med til livet 
som at trække vejret — og ikke vedblivende blot at være noget for 
præster og børn og barnlige sjæle. De fleste ufologer er villige til 
at afkaste deres videnskabelige fordomme. De religiøse fordomme 
er langt vanskeligere at komme tillivs, fordi de fleste mennesker er 
ensporede i religiøs henseende. Men i UFO-forskningen kan ikke 
benyttes hjemmestrikkede patentløsninger. Skal målet nåes, er det 
lige så vigtigt, at religionshaderen aflægger sine vanetænkninger 
som at det menneske, der står som medlem af en eller anden sekt, 
gør det samme. Først da vil vi blive i stand til at løfte i flok og 
måske blive stærke nok til at hæve en flig af det tæppe bag hvilket 
UFO’ernes gåde skjuler sig. 

TOLERANCE 

At være tolerant er ikke det samme som at sætte sig med foldede 
hænder og nikke til højre og venstre som en nikkedukke. Det er 
heller ikke det samme som at godkende alt og at acceptere det be¬ 
stående uden at føle nogen rang til at svinge svøben over ondskab 
og uretfærdighed. 

Tolerance, som jeg forstår ordet (måske findes en anden difini- 
tion i leksikon) er at søge at fatte menneskers inderste væsen, hvad 
enten dette giver sig udslag i skarpe og ufordragelige meninger el¬ 
ler i en udpræget interesseløshed og ligegyldighed overfor alle vig¬ 
tige spørgsmål. 

Tolerance er — forståelse. 

Fordomsfriheden er tolerancens lillebror. Et fordomsfrit menne¬ 
ske bliver ikke forarget. Forargelse er hykleriets hovedpude, og lige¬ 
gyldigt hvilken tale et menneske fører eller hvilke handlinger, det 
begår, har ingen nok så udtalt forargelse gjort den mindste smule 
gavn. Tværtimod — den hykleriske, sladderagtige forargelse har 
gennem tiderne gjort megen uoprettelig skade for mennesker. 

Intolerancen fejrer sine tvivlsomme triumfer i denne verden af 
egoisme, ufordragelighed, had og diskrimination. 

— Verdens mennesker er så forskellige, at det kunne synes umid¬ 
delbart latterligt at tale om ,,det moderne, konforme menneske^. — 
Alligevel findes der i store kredse en form for en vis lad tolerance, 
en usund ,,laden-stå-til“, der står i skarp modsætning til den ver¬ 
den, som synes umiddelbar mere virkelig — fordi den er så høj¬ 
røstet: den agressive verden. — Det ensrettede menneske er på in¬ 
gen måde befriet for egoisme — for trangen til at ,,ha’ det rart“. 
Hans tilsyneladende uskadelighed består i, at det overhovedet ikke 
falder ham ind, at han ,,har det rart“ på andres bekostning — og at 
han samtidig har undergravet sin egen selvstændighed i en grad, 
der i det lange løb kan blive hans egen og samfundets undergang. 

Det sande, tolerante menneske er vågen — klarsynet og et ud¬ 
præget handlingsmenneske. Den rette tolerance giver sig udslag i 
en klar stillingtagen til problemerne — men en stillingtagen, der 
ikke fælder nogen dom! — Man kan sagtens være tolerant og lade 
være med at dømme, dersom man overhovedet ikke beskæftiger sig 
med alvorlige spørgsmål. Men at dykke ned til bunden af alle de 
problemer, der plager vor syge verden, vore syge samfund, — for 
derved at klargøre sig, hvori skaderne består og grunden til dem, — 
og dog formå at kæmpe sig ind på smult vande med hjernen og 
hjertet intakt, rede til at kæmpe for livet og fremtiden på vor jord 
— uden intolerance, uden pengebegær, uden magtbegær, uden tan¬ 
ke for egen vinding og høj social position, — det er ånden, der 
kendetegner det sande, uselviske, tolerante menneske. 

Svar fra Per Borgaard til Kai Neumann 

Hvorvidt jeg er pessimist eller ikke hvilket Kai Neumann 
tydeligvis mener, jeg er — skal jeg lade andre dømme om. Jeg har 
her i Kosmologi’s læserforum draget nogle ting frem, der — det 
skal indrømmes — ikke er behagelige. 

Kai Neumann skriver, at vore tanker ikke kan beskæftige sig med 
noget, vi ikke kan få eller opnå. Det er en behagelig teori, men den 
tredimensionale verden, vi lever i, er desværre anderledes! Ved at 
træne os selv op til kun at tænke i positive baner, kan vi påvirke 
andre, men de pæne tanker er ikke nok. Mængden af negative tan¬ 
ker er tilsyneladende mindst ligeså stor som mængden af positive 
tanker, — og der skal mere håndgribelige ting til, hvis vi skal på¬ 
virke udviklingen for alvor. 

Videre skriver du, at menneskene tidligere gik løs på proble¬ 
merne på samme måde som vi. Indrømmet! Og hvorhen har det 
bragt os? Dengang prøvede man at løse problemerne ved krige. Be¬ 
nytter vi samme metode i dag, underskriver vi en dødsdom — vor 
egen! 

At vi ikke skulle kunne sige til menneskene: ,,Elsk din næste som 
dig selv“, fordi de ikke ved, hvad det betyder, er noget vrøvl — af 
den simple grund, at folk føler en del af denne kærlighed mod de¬ 
res nærmeste. Den skal bare dyrkes op. 

Du mener videre, at vi mennesker er fuldkomne. Jeg ved ikke, 
om du er det, men jeg er i hvert fald ikke, og jeg har aldrig truffet 
nogen, som var det, selvom jeg har truffet mange fine mennesker. 
Adamski siger iøvrigt udtrykkeligt i „Ombord i rumskibe“, at ikke 
engang rummenneskene er det. Jeg gætter på, at Kai mener, vi er 
skabt i Guds billede. Det håber jeg, vi er, men jeg har aldrig set en 
kopi, der var lige så fuldkommen som originalen. Et billede, malet 
af en stor kunstner, kan gengive en mands personlighed, men lig¬ 
ner ham måske ellers ikke særligt. Derimod kan en voksfigur være 
dannet i hans billede indtil den mindste detalje — og alligevel siger 
den ikke et suk om sit forbillede. Hvordan i alverden skulle vi, 
der er begrænsede og stoflige være fuldkomne som den, der er 
uendelig og af ånd? 

I en ideverden kan man sagtens skabe det fuldkomne — ved at 
se stort på vanskelighederne. I den virkelige verden stiller sagen sig 
anderledes. Og det er i verden her og nu, vi lever. 

Vi skal så sandelig have øjnene oppe for de lange perspektiver i 






udviklingen, men vil vi gøre os noget som helst håb om at komme 
op i nærheden af rumfolkenes stade, må vi gøre et arbejde her og 
nu. Rumfolkene er ikke fantasivæsener, der lever i en escapistisk 
tankeverden. De er mennesker af kød og blod, der har turdet se 
virkeligheden i øjnene og forandret den. At det er lykkedes for 
dem, gør ikke deres verden mindre virkelig. 

Det er kort sagt ikke tanker, men gerninger, der kræves i dag. 
Man må bestemme sig til, hvor man vil hen, og man må arbejde 
på at komme der. Det er ikke orientalsk fatalisme, der er brug for, 
men åbne sind med forståelse for, hvordan man bedst kan gavne 
sine medmennesker — og dermed sig selv. 

Per Borgaard 

